CELEX: 62007CN0477
Language: el
Date: 2007-11-02 00:00:00
Title: Υπόθεση C-477/07: Αίτηση για την έκδοση προδικαστικής αποφάσεως, την οποία υπέβαλε το Hof van Beroep te Antwerpen (Βέλγιο) στις 29 Οκτωβρίου 2007 — Gerlach & Co. NV κατά Belgische Staat

12.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/6
            
         Αίτηση για την έκδοση προδικαστικής αποφάσεως, την οποία υπέβαλε το Hof van Beroep te Antwerpen (Βέλγιο) στις 29 Οκτωβρίου 2007 — Gerlach & Co. NV κατά Belgische Staat
   (Υπόθεση C-477/07)
   (2008/C 8/11)
   Γλώσσα διαδικασίας: η ολλανδική
   Αιτούν δικαστήριο
   Hof van Beroep te Antwerpen
   Διάδικοι στην υπόθεση της κύριας δίκης
   
      Εφεσείουσα: Gerlach & Co. NV
   
      Εφεσίβλητο: Belgische Staat
   Προδικαστικά ερωτήματα
   
               1)
            
            
               Είναι η βεβαίωση την οποία αφορά το άρθρο 221, παράγραφος 1, του κοινοτικού Τελωνειακού Κώδικα [που θεσπίστηκε με τον κανονισμό (ΕΟΚ) 2913/92 του Συμβουλίου της 12ης Οκτωβρίου 1992 (1), στο εξής: Τελωνειακός Κώδικας] βεβαίωση υπό την έννοια του άρθρου 217 του Τελωνειακού Κώδικα, η οποία συνίσταται στην από τις τελωνειακές αρχές εγγραφή του ποσού των δασμών στα λογιστικά βιβλία ή σε οποιονδήποτε άλλον υλικό φορέα επέχει θέση βιβλίων, και πρέπει η βεβαίωση αυτή να διακριθεί από την καταχώριση του ποσού των δασμών στα λογιστικά βιβλία για τους ιδίους πόρους κατά το άρθρο 6 του κανονισμού (ΕΟΚ, Ευρατόμ) 1552/89 του Συμβουλίου, της 29ης Μαΐου 1989, για την εφαρμογή της αποφάσεως 88/376/ΕΟΚ, Ευρατόμ για το σύστημα των ιδίων πόρων των Κοινοτήτων (2) [νυν άρθρο 6 του κανονισμού 1150/2000 (ΕΚ, Ευρατόμ) του Συμβουλίου, της 22ας Μαΐου 2000, για την εφαρμογή της αποφάσεως 2000/597/ΕΚ, Ευρατόμ για το σύστημα των ιδίων πόρων των Κοινοτήτων (3)];
            
         
               2)
            
            
               Πρέπει το άρθρο 221, παράγραφος 1, του Τελωνειακού Κώδικα να ερμηνευθεί υπό την έννοια ότι η με την κατάλληλη διαδικασία ανακοίνωση του ποσού των δασμών από τις τελωνειακές αρχές στον οφειλέτη δύναται να θεωρηθεί γνωστοποίηση του ποσού των δασμών στον οφειλέτη κατά το άρθρο 221, παράγραφος 1, του Τελωνειακού Κώδικα μόνον αν το ποσό των δασμών είχε βεβαιωθεί από τις τελωνειακές αρχές πριν ανακοινωθεί στον οφειλέτη;
            
         
               3)
            
            
               Πρέπει το άρθρο 221, παράγραφος 1, του Τελωνειακού Κώδικα να ερμηνευθεί υπό την έννοια ότι, αν το ποσό των δασμών ανακοινώθηκε με την κατάλληλη διαδικασία από τις τελωνειακές αρχές στον οφειλέτη αλλά χωρίς το ποσό των δασμών να έχει βεβαιωθεί από τις τελωνειακές αρχές πριν από την ανακοίνωση αυτή, το ποσό των δασμών δεν μπορεί να εισπραχθεί, οπότε οι τελωνειακές αρχές, για να μπορέσουν να εισπράξουν το ποσό των δασμών, πρέπει να το ανακοινώσουν ξανά στον οφειλέτη με την κατάλληλη διαδικασία αφότου βεβαιωθεί το ποσό αυτό και εφόσον τούτο γίνει εντός της προθεσμίας που ισχύει για την παραγραφή;
            
         
      (1)  Κανονισμός περί θεσπίσεως κοινοτικού τελωνειακού κώδικα (EE L 302, σ. 1).
   
      (2)  EE L 155, σ. 1.
   
      (3)  ΕΕ L 130, σ. 1.